Diari Oficial de la Generalitat Valenciana


Sumari del DOGV 6925, del 18-12-2012 (2012/10305)

Notificació de la sentència dictada en el procediment de divorci contenciós número 1002/2011.
---------------------------------------------------------------------------------------------

### Dades del document

Número de DOGV
:   6925

Data del DOGV
:   18-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10499


Organisme emissor
:   Jutjat de Primera Instància i Instrucció Número 7 de Paterna

Tipus de document
:   Edicte

Notificació de la sentència dictada en el procediment de divorci contenciós número 1002/2011. [2012/10721]  
Divorci contenciós 001002/2011  
De: Nadjet Sid Ahmet Lagzal.  
Procuradora: Gemma Donderis de Salazar.  
Contra: Mohamed Djelihena Bati.   
En el present procediment seguit a instàncies de Nadjet Sid Ahmet Lagzal contra Mohamed Djelihena Bati s'ha dictat la sentència, que literalment diu el següent:   
«Sentència número139/2012   
Paterna, 23 d'octubre de 2012  
Cristina Badenes González, magistrada jutgessa del Jutjat de Primera Instància i Instrucció número 7 de Paterna i partit judicial, he vist estes actuacions de juí de divorci número 1002/2011, tramitades d'acord amb les normes de l'article 770 de la Llei d'Enjudiciament Civil, seguides a instàncies de Nadjet Sid Ahmet Lagzal, representada per la procuradora dels tribunals Gemma Donderis de Salazar; contra Mohamed Djelihena Bati, declarat en rebel·lia, de les quals és part el ministeri fiscal.  
Antecedents de fet  
Primer. La procuradora dels tribunals Gema Danderis de Salazar, en nom i representació de Nadjet Sid Ahmet Lagzal, va interposar una demanda de divorci contenciós contra Mohamed Djelihena Bati, en la qual basant-se en els fets i fonaments de dret que va estimar oportuns, va acabar demanat al jutjat que tinguera per presentat este escrit amb els documents que l'acompanyen i les seues còpies, i tinguera per formulada la demanda de divorci contra Mohamed Djelihena Bati i, després dels tràmits oportuns, inclòs la recepció del pleit a prova, que dictara una sentència en la qual, entre altres peticions, acordara la dissolució del matrimoni de la interessada.  
Segon. Una vegada admesa a tràmit la demanda, es va acordar citar el ministeri fiscal i el demandat perquè en un termini de 20 dies comparegueren en les actuacions i contestaren la demanda, tot això amb entrega de les còpies de la demanda i dels documents que l'acompanyen. Transcorregut el terme conferit, una vegada que el ministeri fiscal haja respost i sense haver comparegut el demandat Mohamed Djelihena Bati, va ser declarat en rebel·lia.   
Tercer. Per providència van ser convocades les parts a la celebració del juí, al qual va acudir l'actora assistida d'advocat i representada pel procurador i, on després d'afirmar-se i ratificar-se en el seu escrit i haver sol·licitat la recepció del pleit a prova, així es va acordar, i es varen pacticar les propostes que van ser declarades pertinents amb el resultat que obra en les actuacions i que es dóna per reproduït, amb la qual cosa va finalitzar la vista, i les actuacions van quedar pendents de sentència.   
Quart. En la tramitació d'estes actuacions s'han observat totes les prescripcions legals en vigor.  
Fonaments de dret   
Primer. Exercitada la demanda de divorci per Nadjet Sid Ahmet Lagzal contra Mohamed Djelihena Bati, de les al·legacions de la part demandant i de les proves practicades, en particular la documental, resulten acreditades les premisses de fet següents:   
a) Que Mohamed Djelihena Bati i Nadjet Sid Ahmet Lagzal van contraure matrimoni a Osca, en data 3 d'octubre de 2005, pel ritus musulmà, i van inscriure este matrimoni en el Registre de la República Àrab Sahrauí Democràtica.   
b) Que del dit matrimoni van nàixer dos fills, I. i W. de 4 i 3 anys d'edat, respectivament.   
c) Que en data 2 de maig de 2012 es va dictar la interlocutòria de mesures provisionals en les actuacions número 1133/2011 del Jutjat de Primera Instància número 7 de Paterna.   
Segon. Dit l'anterior i quant a la procedència de l'acció de divorci exercitada, com que l'actora no ha acreditat la legalització a Espanya del matrimoni per ella contret conforme al ritu musulmà i per tant la seua validesa, no és procedent fer cap pronunciament respecte al divorci que s'interessa, perquè no consta l'existència del seu pressupost previ, és a dir, l'existència de matrimoni vàlid a Espanya.   
Tercer. I respecte a les mesures de caràcter personal i patrimonial en relació als fills, s'ha dictat la interlocutòria de mesures provisionals en les actuacions número 1133/2011 del Jutjat de Primera Instància número 7 de Paterna i com que no consta que s'hagen modificat les circumstàncies que es van tindre en compte per a la seua determinació, és procedent aprovar les que s'indiquen en la part dispositiva de la present resolució.  
Quart. Quant a les costes causades en el present procediment, donada l'especial naturalesa dels procediments de família i d'estat, no és procedent fer expressa condemna en costes a cap de les parts personades, costejant cada una d'elles les causades a la seua instància, i les comunes a mitges.  
Vistos els preceptes esmentats i la resta de general i pertinent aplicació,  
Dispositiva  
Estime parcialment la demanda interposada per la procuradora dels tribunals Gema Donderis de Salazar, en nom i representació de Nadjet Sid Ahmet Lagzal, contra Mohamed Djelihena Bati, i acorde les mesures següents:  
1. S'atribuïx a Nadjet Sid Ahmet Lagzar la guarda i custòdia dels menors i l'exercici exclusiu de la pàtria potestat sobre estos, sense establir un règim de visites a favor del pare.  
2. S'atribuïx a Nadjet Sid Ahmet Lagzar i als seus fills l'ús i gaudi de la vivenda familiar.   
3. S'establix l'obligació de Mohamed Djelihena Bati d'abonar en concepte de pensió per aliments a favor dels seus fills, la quantitat de 150 euros mensuals per a cada un d'ells, pagament que haurà d'efectuar-se per mesos anticipats i dins dels cinc primers dies de cada mes, establint-se com a bases per a actualització d'estes quantitats l'índex general del cost de la vida publicat anualment per l'Institut Nacional d'Estadística, i seran abonats per la mitat els possibles gastos extraordinaris.   
Que es pose en les actuacions el certificat d'esta sentència la qual s'inclourà en el llibre de sentències.   
Notifiqueu la present resolució a les parts, i feu-los saber que no és ferma, i que en contra es pot interposar recurs d'apel·lació en el termini de cinc dies davant d'este Jutjat i del qual coneixerà la Audiència Provincial de València.   
Esta és la meua sentència, que pronuncie, mane i firme.»  
I atés que el demandat, Mohamed Djelihena Bati, es troba en parador ignorat, expedisc este edicte a fi que li valga de notificació de forma deguda.  
  
Paterna, 23 d'octubre de 2012.- La secretària judicial: M.ª Carmen Ramos Fernández.